जानकारी के अनुसार शहर के अयोध्या बस्ती निवासी महेंद्रसिंह गुर्जर ने मंगलवार को अज्ञात कारणों के चलते जहर खा लिया। महेंद्रसिंह चिल्लाते हुए कृषि उपज मंडी के सामने भागता पहुंचा और सड़क पर गिर गया। जिस स्थान पर महेंद्रसिंह गिरा था उसके सामने ही एक वेल्डिंग वक्र्स की दुकान थी। दुकान संचालक ने डायल-100 को इसकी सूचना दी। सूचना मिलने के बाद डायल-100 स्टॉफ आरक्षक नरेश पटेल और पायलट संजीव सौराष्ट्रीय मौके पर पहुंचे और महेंद्रसिंह को उपचार के लिए जिला अस्पताल पहुंचाया। डायल-100 के स्टॉफ आरक्षक पटेल ने बताया कि युवक के पास से मिले मोबाइल में एक नंबर मिला। जिस पर फोन लगाने के बाद पता चला कि ये नंबर युवक के एक दोस्त का है जिसने युवक की शिनाख्त महेंद्रसिंह गुर्जर के रूप में की। जिला अस्पताल में उपचार के दौरान सूचना मिलने पर युवक के परिजन भी पहुंच गए। युवक ने जहर क्यों खाया अभी इसके कारण का खुलासा नहीं हो पाया है।